Os cometas (d'o latín cometa y iste d'o griego Kometes, cabellera), chunto con os asteroides, planetas y os suyos satelites, son cuerpos celestes que fan parti d'o Sistema Solar. Son cuerpos solidos muit parellans a los asteroides pero con distinta composición, y describen orbitas tan luengas que aquells que rodían a lo Sol tornan a lo mesmo puesto en pasar muitos anyos, tantos que a beluns d'els nomás lis s'ha visto una unica vegata. Atros son destruitos por l'acción d'a gravedat d'o Sol, debito a la suya chicoteta masa.